કેન્સર સહિત અનેક જટીલ રોગોમાં નિઃસ્વાર્થભાવથી સારવાર કરીને લાખો દર્દીઓની સેવા કરનારા પૂ. પ્રકાશબાપુ સાધના અને સંશોધનમાં સતત વ્યસ્ત રહે છે. તેઓ સામાન્ય વૈદ્ય નથી. મુકિતમાર્ગના સન્યાસી છે. ત્રિવિદ્યાના દીક્ષિત છે. છ વર્ષની વયે દીક્ષા ગ્રહણ કરીને સાધના – સેવામાં જીવન સમર્પિત કરી દીધું છે. આયુર્વેદનો સત્તાવાર અભ્યાસ કર્યો છે. ઉપરાંત નેચરોપથી મેગ્નોથેરાપી વગેરે અનેક પ્રકારનો અભ્યાસ કરીને ડીગ્રીઓ મેળવી છે. તેઓ કહે છે કે, આયુર્વેદ સર્વશ્રેષ્ઠ આરોગ્ય પધ્ધતિ છે. પૂ. બાપુએ રાજસ્થાનમાં પૂ. રૂપનારાયણબાપુ પાસેથી રસવિદ્યાનું જ્ઞાન લઇને ઊંડી સાધના કરી છે. પ્રકાશબાપુ મૂળ હિમાચલ પ્રદેશના છે, કર્મભૂમિ ગુજરાત બનાવી છે.